Vitne i fare

Vitne i fare (originaltittel: Someone to Watch Over Me) er en amerikansk romantisk thriller fra 1987 regissert av Ridley Scott. Filmen handler om en politietterforsker som får romantiske følelser overfor et kvinnelig vitne han er satt til å beskytte. Hovedrollene spilles av Tom Berenger, Mimi Rogers og Lorraine Bracco.

 Handling 
Den nyutnevnte detektiven Mike Keagans liv blir plutselig snudd på hodet når han får i oppdrag å beskytte den rike sosietetskvinnen Claire Gregory, som har vært vitne til et brutalt mafiamord. Etterhvert blir Mike mer og mer betatt av Claire og det utvikler seg et forhold mellom dem. 

Mikes kone får greie på forholdet og forlanger at han må velge. Ting kompliseres ytterligere da en glipp i rettssystemet gjør at den misstenkte morderen løslates.

 Om filmen 
Anmelderne
Vitne i fare fikk blandet mottakelse av filmkritikerne, noe som gjenspeiles i den har oppnådd fått 65 % på Rotten Tomatoes. Den amerikanske filmkritikeren Roger Ebert gav den bare 2 av 4 stjerner.

Aftenpostens anmelder gav den jevnt over god omtale.Aftenposten morgen - Politibeskyttelse som får følger (6.5.1988, s.7) Dagbladets anmelder gav den terningkast fire.Dagbladet - Film (8.9.1998)

Publikum
Den innbrakte i overkant av $10 millioner i USA, noe som må anses som skuffende siden produksjonkostnadene var på ca $17 millioner.http://www.imdb.com/title/tt0094008/business

 Rollebesetning 
 Tom Berenger – Det. Mike Keegan
 Mimi Rogers – Claire Gregory, vitnet
 Lorraine Bracco – Ellie Keegan
 Jerry Orbach – Lt. Garber
 John Rubinstein – Neil Steinhart
 Andreas Katsulas – Joey Venza, drapsmann
 Tony Di Benedetto – T.J.
 Jim Moriarty – Koontz
 Mark Moses – Win Hockings
 Daniel Hugh Kelly – Scotty
 Mark Moses – Win Hockings
 Harley Cross – Tommy Keegan

 Referanser 

 Eksterne lenker 


Kategori:Filmer fra 1987
Kategori:Thrillerfilmer fra USA
Kategori:Kriminalfilmer fra USA
Kategori:Romantiske dramafilmer fra USA
Kategori:Filmer regissert av Ridley Scott
Kategori:Filmer lagt til New York
Kategori:Engelskspråklige filmer

fr:Traquée